Arne Bergseng

Arne Bergseng (født 22. mars 1961 i Lillehammer) er en tidligere norsk ishockeyspiller som spilte forward for Lillehammer Ishockeyklubb, Furuset og Storhamar IL.

Arne Bergseng utgjorde sammen med broren Lars Bergseng en målfarlig duo i norsk ishockey. På grunn av sin enorme fysikk (199 cm / 110 kg) var han ikke den raskeste spilleren på isen, men kompenserte for det med å være god på å lese spillet og flink til å være i rett posisjon. Fra moderklubben Lillehammer dro han først til Furuset, før Storhamar samlet inn 70 000 kroner og hentet Arne til klubben i 1984. Samme år deltok Bergseng på Norges lag under Vinter-OL i Sarajevo.

Etter 6 sesonger i Storhamar dro han hjem til Lillehammer og var med på å spille moderklubben opp i eliteserien. Han var også sentral da Lillehammer slo Storhamar i NM-finalene i 1994, og gjorde som broren Lars, la opp etter NM-gullet.

Arne Bergseng har bodd i Lillehammer siden han kom tilbake fra Storhamar, og er i dag forretningsmann i byen.

Referanser

Eksterne lenker 
 

Norske ishockeyspillere
Deltakere for Norge under Vinter-OL 1984
Ishockeyspillere under Vinter-OL 1984
Ishockeyspillere for Storhamar Hockey
Ishockeyspillere for Lillehammer IK
Ishockeyspillere for Furuset
Personer fra Lillehammer kommune
Fødsler i 1961